Az átlagot tekintve az idei érettségi lett az évtized legmagasabb eredménye – írta a Magyar Nemzet. Igaz, matematikából a 2018-as érettségizők jobban teljesítettek.

Középszinten 3,61, az emelt szintű érettségin 4,61 lett az érettségik átlaga.

Az Oktatási Hivatal adatai szerint csak csak az érettségizők egy százaléka bukott meg és egyharmaduk vizsgázott jelesre.

Matematikából az elmúlt három év leggyengébb eredménye született, középszintet hármas átlaggal. Felvitte viszont az összteljesítményt a minden eddiginél magasabb osztályzat angolból (3,95), németből (3,6), magyar nyelv és irodalomból (3,77), fizikából (4,37), informatikából (4,19) emellett a történelem is jobb lett (3,57), mint tavaly (3,57).

Összesen 109 854 diák érettségizett, tizedük a felnőttoktatásból jött. Az ő eredményeik lettek a legalacsonyabbak, a legjobb átlagot a gimnáziumok hozták.